แรงขาย DELTA ฉุด SET ปิดเช้าลบ 1 จุด
SET ปิดเช้าลบ 1 จุด นักลงทุนขายทำกำไรหลังงบออกตามคาด และเผชิญแรงขาย DELTA กดดัน ส่วนแนวโน้มช่วงบ่ายคาดยังคงแกว่งไซด์เวย์ต่อ ให้แนวรับไว้ที่ 1,595 จุด และแนวต้าน 1,610 จุด
SET ปิดเช้าลบ 1 จุด นักลงทุนขายทำกำไรหลังงบออกตามคาด และเผชิญแรงขาย DELTA กดดัน ส่วนแนวโน้มช่วงบ่ายคาดยังคงแกว่งไซด์เวย์ต่อ ให้แนวรับไว้ที่ 1,595 จุด และแนวต้าน 1,610 จุด
26 ต.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าที่ผ่านมาแกว่งไซด์เวย์ อัพไซด์เริ่มจำกัด เป็นไปตาม Sentiment ตลาดต่างประเทศ หลังนักลงทุนคาดธนาคารกลางสหรัฐ (เฟด) จะลดน้ำหนักการปรับขึ้นอัตราดอกเบี้ยในเดือนธ.ค. ลงมาเหลือ 0.50% จากเดิมคาด 0.75% ขณะเดียวกันตลาดหุ้นไทยมีแรงขายทำกำไรออกมา หลังผลประกอบการกลุ่มแบงก์ไตรมาส 3/65 ออกมาใกล้เคียงคาดการณ์ แนวโน้มช่วงบ่ายคาด ตลาดฯ ยังคงแกว่งไซด์เวย์ต่อ ให้แนวรับไว้ที่ 1,595 จุด และแนวต้าน 1,610 จุด
นอกจากนี้ยังมีแรงเทขาย DELTA หลังมีการประกาศผลประกอบการไตรมาส 3/65 กำไรสุทธิไม่เป็นไปตามที่ตลาดคาดการณ์ไว้ โดย DELTA มีผลต่อดัชนี 4.60 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,520.99 ล้านบาท ปิดที่ 620.00 บาท ลดลง 46.00 บาท
KBANK มูลค่าการซื้อขาย 1,523 04 ล้านบาท ปิดที่ 141.00 บาท ลดลง 0.50 บาท
TTB มูลค่าการซื้อขาย 985.54 ล้านบาท ปิดที่ 1.34 บาท เพิ่มขึ้น 0.01 บาท
PTTEP มูลค่าการซื้อขาย 984.26 ล้านบาท ปิดที่ 174.00 บาท เพิ่มขึ้น 0.50 บาท
BBL มูลค่าการซื้อขาย 983.54 ล้านบาท ปิดที่ 144.00 บาท ลดลง 0.50 บาท